Sisiliyada otilgan Etna vulqonireportaj

Sisiliyaning sharqiy qirgʻogʻida joylashgan Etna togʻida vulqon otildi. Yevropadagi eng yirik faol vulqon hisoblanuvchi Etnaning otilishi lava favvoralari va katta miqdordagi kul chiqarilishi bilan birga kechdi.
Otilish oqibatida yuzaga kelgan ulkan bulutlar vulqon krateridan bir kilometr yuqoriga koʻtarildi.
Sisiliya hukumati vulqon otilishi aholi uchun jiddiy xavf tugʻdirmasligini ta'kidladi. Otilish togʻning janubi-sharqiy yonbagʻrida sodir boʻlgani bois lava oqimlari dengiz sathidan ikki kilometr balandlikda toʻxtab, odamlar yashaydigan joylarga yetib bormadi.
Ammo tosh parchalari bir nechta aholi punktlariga tushdi.
Kul va hosil boʻlgan tutun tufayli Sisiliya oroli sharqidagi Kataniya aeroporti yopildi.
Vulqonning bundan oldingi otilishi 3 fevralda sodir boʻlgandi.
Avvalroq Gresiyada kuchli yoqqan qor jamoat transporti harakatini butunlay toʻxtatgani xabar berilgandi.